એકદમ તો રીંછ સમજી ન શક્યું કે શું થયું ? પણ વાવાઝોડાનો ખ્યાલ આવતાં જ તે ચીસ પાડી ઊઠ્યું. એણે પણ પોતાનું પૂંછડું છોડાવવા માટે પૂરેપૂરું જોર લગાવ્યું. પરિણામ એ આવ્યું કે રીંછનું પૂછડું નીકળીને ચોરના હાથમાં આવી ગયું. વગર પૂંછડે, જીવ બચાવીને રીંછ ત્યાંથી ભાગી નીકળ્યું. બન્ને ભાગતાં ભાગતાં દૂર દૂર ચાલ્યા ગયાં અને એક ગાઢ જંગલમાં પહોંચીને શ્વાસ લેવા લાગ્યા. ગજબ થયો. આ કેવું જાનવર છે જે પૂંછડા તરફથી પણ અચાનક હુમલો કરે છે. તેઓ વાવાઝોડા વિશે વાત કરી રહ્યા હતા ત્યાં એક સિંહની નજર એમના પર પડી. એમને ગભરાયેલા જોઈને સિંહે પૂછતાછ કરી.